open-index/open-wikipedia-markdown huggingface dataset:
Fostervannsemboli

**Fostervannsemboli** er en sjelden (Varierer i forskjellige studier; 1: 8 000 – 1: 80000 fødsler), men livstruende komplikasjon som kan oppstå under forløsningen. Idet moren presser for å få barnet ut, stiger trykket i livmoren slik at fostervann kan lekke over i morens blodsirkulasjon. Materiale fra fostervannet kan feste seg i kapillærårene slik at små blodpropper oppstår, vanligvis først i lungene . Blodet klarer dermed ikke å ta opp oksygen fra lungene. Hjertet nærmer seg oksygenbrist.

Oksygenet kommer ikke ut i blodet, og morens blodsirkulasjon bryter sammen. På grunn av dårlig oksygentilførsel i morens blod, blir det raskt kritisk også for barnet. Det er ingen sykdom som utløser fostervannsemboli, men det skjer tilsynelatende tilfeldig. Fostervannsemboli er en svært sjelden komplikasjon ved fødsel. Normalt rammes to til fem kvinner av fostervannsemboli i Norge hvert år.

## Klinisk forløp

1. fase
→	Respirasjonsproblemer
→	cyanose
→	kramper
→	kardiovaskulær kollaps → over i 2. fase hvis de overlever
→	koma
→	død

2. fase
→	DIC(disseminert intravasculær coagulasjon/ blodlevring inne i blodårene
→	venstre ventrikkelsvikt
→	ARDS
→	overlevelse eller død

## Eksterne lenker
* Fostervannsemboli  på nettsidene til Norsk gynekologisk forening
Porsbjellevikler

**Porsbjellevikler** (*Archips betulana*) er en sommerfugl som tilhører familien viklere (Tortricidae). 

## Utseende
En stor (vingespenn 18-28 millimeter), bredvinget, lysbrun vikler. Hannen er gjerne noe mer kontrastrikt tegnet enn hunnen. Forvingen er nærmest rektangulær med utstikkende forhjørne, grunnfargen lyst brunlig med markert, mørkt nettmønster. Midt i vingen er den en stor, V-formet, rødbrun flekk som noen ganger er redusert til to små flekker ved framkanten. Bakvingen er ensfarget lyst brungrå hos hannen, tofarget hos hunnen: den fremre delen er grågul, den bakre mørkt skifergrå.

## Levevis
Larven lever først og fremst på pors (*Myrica gale*), der den spinner sammen bladene rundt stammen, men kan også leve på bjørk og blokkebær.

## Utbredelse
Arten er utbredt i Mellom- og Nord-Europa og i det nordlige Asia. I Storbritannia er den sannsynligvis utdødd.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/archips_betulana.html
* *Archips betulana* på UK Moths: http://ukmoths.org.uk/show.php?bf=978
## Eksterne lenker
*
Two Blue

***Two Blue*** er et musikkalbum med Eriksen, utgitt i 1992. Dette er duoens debutalbum. Albumet lå fem uker på VG-lista og endte med åttendeplass som beste plassering.

## Sporliste

# «Please Let Me Know You're Mine»
# «Come Back Baby»
# «How Long Blues»
# «Comin' Down In the Rain»
# «You Played My Heart»
# «Is It Real?»
# «Pallet On Your Floor»
# «Movin' Time»
# «Time and Time Again»
# «You Don't Take Me Nowhere»
# «The Road to Glory»
# «Women Be Wise»
# «I Go Crazy»
# «I Was Falling In Love»
Stor fruktvikler

**Stor fruktvikler** (*Archips podana*) er en sommerfugl som tilhører familien viklere (Tortricidae). 

## Utseende
En stor (vingespenn 19-28 millimeter) og bredvinget, brun vikler. Hodet og thorax er kledt med rødbrune hårlignende skjell. Det er markert forskjell mellom kjønnene, hannen er mindre og vanligvis mer kontrastrikt farget, og har en fold ved forvingens framkant (costa) som hunnen mangler. Hunnen har mer utstikkende forhjørner på forvingene og tofargede bakvinger. Forvingen er nesten rektangulær, framhjørnet er framstikkende, særlig hos hunnen. Bunnfargen er lyst gulbrun eller rødbrun, med fint, brunt nettmønster. Bakerst ved roten er det en oval, mørk flekk, tydeligst hos hannen. Midt i vingen er det et mer eller mindre tydelig (i alle fall hos hannen), mørkere rødbrunt tverrbånd som er bredest ved framkanten. Hos hannen er ytterkanten tydelig mørkere enn vingens grunnfarge. Bakvingen er ensfarget lyst gråbrun hos hannen, hos hunnen er den tofarget: gulhvit i den ytre delen og lyst gråbrun i den indre. Larven er blekgrønn, hodekapselen og ryggplaten på det første kroppsleddet glinsende svarte.

## Levevis
Larven lever først og fremst på eple (*Malus domestica*) men kan også leve på andre løvtrær og en sjelden gang kan den til og med finnes på bartrær. Hunnene legger egg i grupper på 50-100. Vanligvis klekkes larvene i juli og spiser til september, først på blader som de spinner sammen, etter hvert også på fruktskallet. Så overvintrer de, og fullfører utviklingen i april-mai neste år. Avvik fra dette mønsteret forekommer. De voksne sommerfuglene kan påtreffes mellom mai og september, mest midtsommers. Arten er et ebtydelig skadedyr i epledyrking. De unge larve kan skjelettere epletrærnes blader, senere kan de også gjøre betydelig skade på den modnende frukten.

## Utbredelse
Arten er utbredt i Europa og Vest-Asia, den er dessuten et innført skadedyr i Nord-Amerika. I Norge er den vanlig langs kysten til Rogaland.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/archips_podana.html
* *Archips podana* på UK Moths: https://web.archive.org/web/20111016175323/http://ukmoths.org.uk/show.php?bf=977
## Eksterne lenker
*
Hitoshi Ashida

**Hitoshi Ashida** (født 15. november 1887 i Fukuchiyama, Kyoto, død 20. juni 1959) var en japansk politiker som var den 47. statsministeren i Japan mellom 10. mars og frem til 15. oktober 1948. 

Ashida studerte fransk sivilrett på Tokyo Imperial University. Etter endt eksamen arbeidet han i det japanske Utenriksdepartementet i tjue år. I 1932 kjørte Ashida sin første vellykkede kampanje for å bli tildelt en plass i det japanske Representantenes hus som medlem av det politiske partiet Seiyukai Party. Han var en kjent og fremtredende skikkelse i det umiddelbare etterkrigstidens politiske landskap, men ble tvunget til å fratre sitt lederansvar etter en korrupsjonsskandale som involverte to av hans høyere statsråder.

Etter den andre verdenskrigen var over, ble Ashida tildelt et sete i den nye parlamentet i Japan som medlem av partiet Venstre, som snart fusjonerte med Kijūrō Shidehara's Progressive Party som sammen dannet Japans demokratiske parti. Ashida ble valgt til president i dette nye partiet, og han ble utnevnt til utenriksminister i 1947 under den sosialistiske statsministeren Tetsu Katayama. 

Ashida ble statsminister i 1948, og han ledet da en koalisjonsregjering bestående av både demokratiske og sosialistiske parti-medlemmer. Hans tid som statsminister endte bare sju måneder etter at den hadde begynt. To av hans statsråder ble anklaget for korrupsjon i Showa Electric-skandalen, som tvang hele hans regjering til å gå av. Ti år senere, i 1958, ble Ashida frikjent for alle anklager i forhold til denne hendelsen. Han døde bare et år senere, da han var 72 år gammel. 

## Referanser
Hamburger Börs

**Hamburger Börs**, eller **Börsen**, er en kjent scene for kroshow, og ligger i Jakobsgatan 6 i det sentrale Stockholm.

Mange av Sveriges største artister har opptrådd på lokalet, ikke minst i 1960-årene da kroshowene slo igjennom i Sverige. De mest kjente som har opptrådd på börsen er blant andre: Owe Thörnqvist, Lill Lindfors, Monica Zetterlund, Anita Lindblom, Git Gay, Bert-Åke Varg, Hep Stars, Povel Ramel og Wenche Myhre.

## Referanser

    
## Eksterne lenker
Årvoll Idrettslag

**Årvoll Idrettslag** (stiftet 16. oktober 1932) er et idrettslag fra Oslo som driver fotball, langrenn, skihopping, orientering, volleyball og håndball. Klubbens A-lag i fotball vil i 2011 befinne seg i 4. divisjon. Sesongen 2016 var en sukess for A-lagsfotballen i klubben. Laget vant sin avdeling i 4. divisjon.

## Tabell

## Referanser


## Eksterne lenker
* 
*
Warren R. Austin

**Warren Robinson Austin** (født 12. november 1877 i Highgate Center i Franklin County i Vermont, død 25. desember 1962 i Burlington i Vermont) var en amerikansk politiker og statsmann som i en periode også var en amerikansk senator fra delstaten Vermont.

## Liv og virke
### Bakgrunn
Han ble utdannet på offentlige skoler i Vermont, blant andre ved Bakersfield Academy, og deretter studerte han ved University of Vermont, derfra ble han uteksaminert i 1899. Han studerte juss og gikk inn advokat-praksisen i 1902. I 1904 ble han utnevnt til advokat for kommunen i Franklin County, en stilling som han hadde i to år.

### Politiker
I løpet av hans første tid i politikken, hadde han en rekke forskjellige roller og posisjoner, blant annet satt han som formann i det republikanske State Convention for Vermont i 1908, som ordfører i At. Albans i 1909, som delegat til kongressen til Mint i 1912, og han satt som medlem av USAs domstol for Kina i 1917. I denne perioden, fungerte han også som en kommisjonær for staten mellom 1907 og 1915.

Hans stigning i de politiske gradene førte senere til oppnevnelsen av ham som bobestyrer av University of Vermont i 1914, en stilling han fikk beholde frem til 1941. Han var også en spesiell rådgiver for Vermont i en krangel om den nøyaktige grensen mellom Vermont og nabostaten New Hampshire som varte i hele 12 år mellom 1925 og 1937.

Han ble valgt inn til Senatet den 31. mars 1931, i et spesielt valg etter den døde tidligere senator Frank L. Greene, og Austin tok hans plass dagen etter valget av ham. Han fortsatte med å vinne gjenvalg til senatet to ganger (i 1934 og 1940). Han gikk av den 2. august 1946, nær slutten av sin siste periode, for å akseptere utnevnelsen av ham som USAs ambassadør til FN, en stilling han hadde frem til 25. januar 1953, da han trakk seg tilbake fra politikken og flyttet til Burlington.

Han var medlem av en rekke organisasjoner og foreninger, inkludert American Bar Association, den amerikanskeJudicature Society, de såkalte Lojale Legion, The Society of Cincinnati, frimurerne, Shriners, Rotary Club og Kappa Sigma. Innen religion var han en kongregasjonalistisk kristen. Austin ble minnet i en marmor-statue av ham i Vermont State House hall i delstaten Vermont hvor han kom fra.

## Referanser


## Eksterne lenker
* 
*
Alt vende tebage

***Alt vende tebage*** er et musikkalbum med Eriksen, utgitt i 1995. Albumet lå 22 uker på VG-lista og endte med tredjeplass som beste plassering.

## Sporliste

# «Ingenplass og øvealt»
# «Sei det itte meg»
# «Kanarifoggelens sang»
# «Mellom drøm og dag»
# «Ingen vei tebage»
# «Om og om igjen»
# «På vidle veier»
# «Tyggi frå USA»
# «Sønnavindvalsen»
# «Den bitraste blues»
# «Bedemaens dotter»

## Eksterne lenker
The Water Is Wide

***The Water Is Wide*** er et musikkalbum av Eriksen, utgitt i 1994. Albumet lå fire uker på VG-lista og endte med sjetteplass som beste plassering.

## Sporliste
# «Forgive and Forget»
# «Poncho's Lament» (Tom Waits)
# «Read Me My Rights»
# «Bound by Love»
# «What Goes Up Must Come Down»
# «Who's Fooling Who»
# «Tallahassee River»
# «Big City Blues»
# «Charlie Stone»
# «Blue Moon of Kentucky»
# «Grows Mate Forever»
# «The Water Is Wide»
Vest-Torpa Ungdomslag

**Vest Torpa Ungdomslag** (VTUL) (stiftet 12. oktober 1930) er et idrettslag fra Torpa i Nordre Land kommune. VTUL ble drevet som et frilynt ungdomslag. De var derfor ikke innmeldt i Norges idrettsforbund før i 1959. Da ble salongskyttergruppa innmeldt. På Vest-Torpa ble Lundhaug IL stiftet 14. oktober 1946. Dette ble senere hetende Vest-Torpa idrettslag. Vest-Torpa il ble stiftet tidlig på 1920-tallet, men gikk inn i Torpa il da det ble stiftet i 1933.

Fotballbanen Lundmoen ble bygd på slutten av 1940-tallet, og tatt i bruk i 1950. Dette var samme tiden som forsamlingslokalet Skogtun ble bygd. I tillegg til hovedlaget, består laget av fotballgruppa, skigruppa og skyttergruppa.

1. januar 1970 ble Vest-Torpa ul og Vest-Torpa il slått sammen til et lag. Laget ble da hetende Vest-Torpa ungdomslag. Dette var på grunn av at lagets forsamlingslokale kunne gå tilbake til Noregs ungdomslag ved opphør. Høsten 1981 sto det nye klubbhuset på Lundmoen klart til bruk.

De senere årene har fotballgruppene i Torpa il (stiftet 09.04. 1933) og Vest-Torpa ul blitt drevet sammen som Torpa fotball, en overbygningsklubb for Torpa il og VTUL. Laget er som tidligere påmeldt under Vest-Torpa ul.

## Tabellen

## Eksterne lenker
* Torpa fotball
De aller beste (Eriksen-album)

***De aller beste*** er et samlealbum med Eriksen, utgitt i 2009. Albumet lå 16 uker på VG-listas topp 40, og endte med førsteplass som beste plassering.

## Sporliste
# «Kanarifoggelens sang»
# «Comin' Down In the Rain»
# «The Water Is Wide»
# «Please Let Me Know You're Mine»
# «Fina véret og flade veien»
# «Movin' Time» 
# «Tyggi frå USA»
# «Sei det te meg»
# «Who's Fooling Who»
# «Time and Time Again»
# «Poncho's Lament»
# «100 tusen ting»
# «Read Me My Rights»
# «Leva her og elska der»
# «Forgive and Forget»
# «Sønnavindvalsen»
# «Da lykkeliten kom til verden» (bonus)

## Kilder

## Referanser
Erik Willoch

**Erik Isaachsen Willoch** (1922–1991) var en norsk høyesterettsadvokat og direktør.

Willoch tok juridisk embetseksamen i 1948 og arbeidet ved Universitetet i Oslo 1950–1956. I 1957 ble han fullmektig ved Regjeringsadvokatens kontor, hvor han var advokat 1962–1964. Han var direktør for Luftfartsdirektoratet 1964–1989.

Han hadde også lederverv. Blant annet var han president for den europeiske luftfartsorganisasjonen ECAC fra 1979 til 1982.

Han var bror av politiker Kåre Willoch og fabrikkeier og høyrepolitiker Jan Willoch.

## Referanser


## Eksterne lenker
*
Blåmandag (album)

***Blåmandag*** er et musikkalbum med Eriksen, utgitt i 1998. Dette er bandets hittil siste studioplate. Albumet lå én uke på VG-lista og endte med 40.-plass som beste plassering.

## Sporliste
# «Blåmandag»
# «Fina véret og flade veien»
# «Eg spandere»
# «Enden på viså»
# «Med hud og hår»
# «Trøbbel»
# «100 tusen ting»
# «I min favør»
# «Øve stokk og stein»
# «Leva her og elska der»

## Kilder
William C. Foster

**William C. Foster** (født 28. desember 1880, død 18. januar 1923) var en pionér innen amerikansk filmkunst. 

Han ble født i Bushnell, Illinois, den 28. desember 1880, og arbeidet for det Chicago-baserte Selig Polyscope Company i 1901. Foster døde den 18. januar 1923, av komplikasjoner relatert til syfilis. Han er kjent fra flere filmer som f.eks. Floorwalker, The Fireman, The Count, The Man Who Turned White og The Vagabond, og American Methods som alle sammen ble publisert mellom 1900 og 1920. Han solgte senere en rekke bilder for regissører som Frank Lloyd, inkludert A Tale of Two Cities (1917) og The Silver Horde (1920), og han har også jobbet sammen med regissør Lois Weber på flere filmprosjekter.

## Referanser


## Eksterne lenker
*
Joseph McNarney

**Joseph McNarney** (født 28. august 1893 i Emporium i Pennsylvania, død 1. februar 1972 i California) var en amerikansk offiser.

Han tjenestegjorde som militærguvernør i det okkuperte Tyskland etter den andre verdenskrigen.

Han ble ferdig uteksaminert fra United States Military Academy i juni 1915 og han begynte deretter som fenrik i infanteriet. McNarney tjente med 21. Infantry i Vancouver Barracks i delstaten Washington, og senere sammen med 37. Infantry i Yuma i Arizona. I juli 1916 ble han løytnant og begynte på sin flyveropplæring i San Diego i California. Ett år senere ble han overført til Signal Corps Aviation. Han ble ansatt som instruktør i meteorologi og radiotelegrafi og ble kort tid etterpå forfremmet til kaptein i mai 1917.

Under første verdenskrig ble McNarney utstasjonert i Frankrike i 1917, der han ble assistent for det første korpset som ble utdannet ved Aeronautical School. Han begynte ved hovedkontor for hærens flyvåpen i januar 1918. Han returnerte til USA i oktober 1919 for å overta ansvaret for pilotskolen på Gerstner Field i Louisiana.

Fra og med november 1920 tilbrakte han de neste fem årene som student og instruktør i det som senere ble gitt navnet Air Corps Tactical School. McNarney tilbrakte de neste tre årene i forskjellige funksjoner innen krigsdepartementet og generalstaben. I august 1930 fullførte han flere kurs ved Army War College.

Etter det japanske angrepet på Pearl Harbor den 7. desember 1941 var han medlem av kommisjonen som gransket hæren og marinens sjefer som hadde vært stasjonert på Hawaii under det japanske angrepet på marinebasen der. I januar 1942 ble McNarney forfremmet til generalmajor og utnevnt til medlem av krigsdepartementet.

McNarney pensjonerte seg fra militæret den 31. januar 1952 etter å ha besittet flere ledende posisjoner innen det amerikanske militæret. Han døde i en alder av 79 år, den 1. februar 1972 i La Jolla i California.

McNarney ble tildelt mange medaljer og ordener, inkludert Legion of Merit, Distinguished Service Medal med tre eikeblad, Navy Distinguished Service Medal, kommandørridder av den britiske Order of the Bath, den jugoslaviske Den hvite ørns orden og storoffiser av den franske Æreslegionen.

## Referanser
Olav Steimler

**Olav Steimler** (født 3. april 1951 i Bergen) er en norsk journalist. Han var redaksjonssjef i TV 2 fra 1995 til 2004 og var en av grunderne av web-tv journalistikken i Norge. Han er utdannet ved Norsk Journalisthøyskole med tilleggsutdannelse fra USA i business writing. Han har tidligere jobbet som journalist i Dagen, Aftenposten, VG og Bergens Tidende.

Steimler har vært informasjonsdirektør i Dow Chemical og ansvarlig for krisekommunikasjon i Norden og deler av Europa. Han har arbeidet som kommunikasjonsrådgiver for flere selskaper nasjonalt og internasjonalt. Blant andre Ervik Havfiske Gruppen, Ervikfisk, Niprox og PSWincom. Olav Steimler var i fem år daglig leder for Arctic Linefish AS i Ervik Havfiske Gruppen. Dette selskapet er internasjonalt salgsselskap for Norges største og ledende linebåtrederi med merkevarene Arctic Linefish og Ervikfisk. Steimler var  direktør i konsernet Ervik Havfiske Holding - med spesialansvar for kommunikasjon, FoU og prosjekter. 

Han var styreleder i Måløy Marine Ressurssenter og  Stad Vekst og er styremedlem i  flere selskaper innen  havbruk, reiseliv  og teknologi.  

Steimler er fra januar 2021 adm dir i næringsutviklingsselskapet Stad Vekst AS.
Apple Lossless

**Apple Lossless** (også kjent som Apple Lossless Encoder, ALE, eller Apple Lossless Audio Codec, ALAC) er en lydkodek utviklet av Apple til datakomprimering av digital musikk uten tap. Apple Lossless har ingen DRM, men dette kan bli lagt til, slik som med andre QuickTime-formater.

Apple Lossless ble introdusert som en del av QuickTime 6.5.1, 28. april 2004 og har vært med siden iTunes 4.5.

I 2011 ble ALAC sluppet som åpen kildekode.

## Se også
*FLAC, en annen tapsfri lydkomprimeringskodek.

## Referanser



## Eksterne lenker
*
2NE1

**2NE1** (Hangul: 투애니원) var en sørkoreansk jentegruppe dannet av YG Entertainment i 2009. 2NE1 bestod av de fire medlemmene CL (Lee Chae-rin), Bom (Park Bom-lee), Minzy (Gong Min-ji) og Dara (Sandara Park). 2NE1 står for "New Evolution of the 21st Century", og uttales «to anyone» eller «twenty-one».

2NE1 gjorde sin første offentlige fremtreden i «Lollipop», en reklamekampanje i samarbeid med den koreanske guttegruppen Big Bang for LG Telecom. Deres debutsingel *[[Fire (singel)|Fire]]* ble gitt ut 6. mai 2009. De har siden gitt ut flere album, både på koreansk og japansk. «Fire», «I Don't Care», «Try to Follow Me» og «Go Away» er blitt slagere i Sør-Korea. De har vært på turneer i flere land, deres konsert på Prudential Center i New Jersey ble kåret et av årets beste konserter av *[[The New York Times]]* i 2012. Deres siste studio album, *Crush*, i 2014 ble det første koreanske albumet til å lande innen topp 100 av USAs *[[Billboard Hot 200]]* (nr. 61).

Gruppen ble oppløst 25. november 2016. 

## Medlemmer

### Nåværende medlemmer
* CL (Lee Chae-rin (Hangul:이채린)
* Bom (Park Bom-lee (Hangul:박봄이)
* Dara (Sandara Park (Hangul:박산다라)

### Tidligere medlemmer
* Minzy (Gong Min-ji (Hangul:공민지)

## Referanser


## Eksterne lenker
* 
*
John J. McCloy

**John J. McCloy** (født 31. mars 1895 i Philadelphia i Pennsylvania, død 11. mars 1989 i Stamford i Connecticut) var en amerikansk jurist, politiker, embetsmann og bankmann.

Han vervet seg til det amerikanske militæret etter at USA ble med på alliert side under andre verdenskrig. Han var president i Verdensbanken og var utnevnt til den amerikanske høykommissær for Tyskland i etterkrigstiden. Han ble senere en fremtredende rådgiver for presidentvalgene i USA. Han var medlem av Warren-kommisjonen som etterforsket mordet på John F. Kennedy, og han var medlem av den utenrikspolitiske etableringen av en gruppe kalt «The wise men».

## Bakgrunn
 
McCloy ble utdannet ved Peddie School i New Jersey, og senere ved Amherst College. Han begynte på Harvard Law School i 1916, men han fikk sin utdannelse avbrutt på grunn av utbruddet av første verdenskrig, der han også vervet seg. Han ble utnevnt til fenrik i 1917 og ble forfremmet til kaptein i 1918. Han tjenestegjorde i de amerikanske styrkene som var utstasjonert i Frankrike i 1918 og 1919. Han fikk sin LL.B. fra Harvard University i 1921.

## Virke
McCloy ble senere kritisert for flere av sine avgjørelser, blant annet hans motstand mot atombombingen av Japan på slutten av verdenskrigen, og han nektet å gi sin tilslutning til noen form for kompensasjon til japansk-amerikanere som hadde blitt holdt i fangeleirer i USA under USAs krig mot Japan.

Han har også blitt kritisert for å ha nektet eller motarbeidet amerikansk hjelp til de europeiske jødene under andre verdenskrig. Etter krigen benådet han, som den amerikanske høykommissær for Tyskland, mange SS-folk som var dømt til døden av krigsforbryterdomstolen. Han ønsket også å benåde Albert Speer, men personer dømte i Nürnbergprosessen (hovedprosessen) lå utenfor McCloys mandat. Hans mor var tysk.

Fra mars 1947 til juni 1949, var McCloy ansatt som president for Verdensbanken. I 1949 erstattet han Lucius D. Clay, som var den tidligere militære guvernøren for den amerikanske sone i det okkuperte Tyskland, som den amerikanske høykommissær for Tyskland og han holdt denne posisjonen frem til 1952, deretter ledet han etableringen av Forbundsrepublikken Tyskland.

Fra 1954 til 1970 var han leder av det prestisjefylte Council on Foreign Relations i New York, og han ble etterfulgt av David Rockefeller til denne jobben. Den 6. desember 1963, ble han presentert med Presidential Medal of Freedom, med Special Distinction, av president Lyndon Johnson.

Han tjente senere som rådgiver for flere fremtidige presidenter som John F. Kennedy, Lyndon Johnson, Richard Nixon, Jimmy Carter og Ronald Reagan, og han var den primære forhandlingsleder for den amerikanske nedrustningskomiteen. I 1963 ble han tildelt den prestisjetunge Sylvanus Thayer Award av United States Military Academy i West Point for sin tjeneste for landet. Han døde i 1989, da han var 94 år gammel.

## Referanser


## Eksterne lenker
*
Innherreds Avis

**Innherreds Avis** var en norsk avis utgitt i Steinkjer fra 2. desember 1933 til 26. juni 1934. Redaktør hele denne perioden var Reidar Stavseth.

## Referanser
Arvid Hansen

**Arvid Hansen** (født 1. mars 1916 i Oslo, død 13. februar 1945) var en norsk motstandsmann som ble drept under den tyske okkupasjonen av Norge under andre verdenskrig.

## Liv og virke
### Bakgrunn
Arvid Hansen ble født i Oslo som sønn av Harald Hansen (f.1877 i Sørum) og Helga Marie Hansen (f. 1886 i Sand). Han arbeidet i Oslo som elektrisk montør.
### Okkupasjonstiden
Han ble involvert i kamper under det tyske angrepet på Norge i 1940. Senere involverte han seg i illegalt pressearbeid og senere i Milorg 13132, og fra høsten 1944 var han aksjonsleder i Aks.13.000. 

Arvid Hansen deltok under den aller første aksjonen mot tyskernes beholdning av bensin i Oslo-distriktet som ble foretatt den 23. august 1944, «Aksjon Grorud». Det var første gang Milorgkarer utførte en aksjon uten karer fra Kompani Linge og aksjonen var meget vellykket. Jfr. Milorg i Stor-Oslo av Terje Diesen: Orion 1997. Arvid Hansen utførte 27 sabotasjehandlinger, og hans siste sabotasje ble kalt *Aksjon smør*, da oppdraget var å stjele mat fra varehus, et i Tollbugata tilhørende tyske styrker, og et i Skippergata tilhørende Arbeidstjenesten. Maten ble distribuert til Milorgmenn som gjemte seg i Østmarka, omkring Oslo.

13. februar 1945, dagen etter *Aksjon smør*, oppdaget ved en tilfeldighet to Gestapo-offiserer et motstandsmøte i Storm Weinholdts hjem. Weinholdt og Frank Olsen ble arrestert og torturert i Møllergata 19. Adolf Bogstad ble drept i et fluktforsøk.
### Død
Arvid Hansen ble drept klokken 23.45 den 13. februar da Gestapo stormet hjemmet hans. De ringte på døra og skjøt faren som lukket opp. I soverommet møtte de Hansen, som klarte å avfyre tre skudd og skyte en av dem, men ble selv truffet og drept momentant. Hans forlovede Nelly Minge, som også hadde medvirket i motstandsarbeidet, ble såret. Hans mor overlevde og flyktet til Sverige uken etterpå.

Sammen med åtte andre motstandsmenn: Adolf Bogstad, Erik Bruun, Henry Gundersen, Ingolf Nordstrøm, Kåre Olafsen, Frank Olsen, Kjell Ramberg og Storm Weinholdt, er han minnet med en minnestein på Sarabråten i Østmarka.

## Referanser


## Litteratur
* *Milorg D13 i kamp. Fra det hemmelige militære motstandsarbeidet i Oslo og omegn 1940–1945*, Orion 2007, ISBN 9788245808391

## Eksterne lenker
* Regjeringen - Vi minnes våre falne med respekt og heder 
* Østmarkas venner – Nytt fra Østmarka (PDF-fil)
Philipp Etter

**Philipp Etter** (1891–1977) var en sveitsisk politiker.

Etter ble valgt inn i Forbundsrådet i Sveits den 28. mars 1934 og frem til 31. desember 1959. Han var tilknyttet det kristne demokratiske partiet. Han var også president for den sveitsiske konføderasjonen fire ganger; i 1939, 1942, 1947 og for siste gang i 1953.

## Referanser


## Eksterne lenker
*
John Sharp

**John Sharp** er navnet til flere personer:

*John Sharp (erkebiskop) (1643–1714), britisk erkebiskop
*John Sharp (skuespiller) (1920–1992), britisk fjernsynsskuespiller 
*John Sharp (australsk politiker) (f. 1954), australsk politiker og medlem av House of Representatives
*John Sharp (1917–1977), britisk general i hæren
*John Sharp (mormoner) (1820–1891), leder av Jesu Kristi Kirke av Siste Dagers Hellige i Utah
*John Sharp (newzealandsk politiker) (1828–1919), politiker fra New Zealand og medlem av Parlamentet
*John Sharp (politiker fra Texas), politiker og styreformann for Texas Tax Reform Commission
*John A. Sharp (politiker fra Missouri) (f. 1944), republikansk politiker fra Missouri i USA.

## Se også
*Jon Sharp, britisk rugbytrener
Båndbjellevikler

**Båndbjellevikler** (*Archips crataegana*) er en sommerfugl som tilhører familien viklere (Tortricidae). 

## Utseende
En middelsstor til stor (vingespenn 15-27 millimeter), brunlig vikler med brede vinger. Den kan ligne på flere andre bjelleviklere (*Archips* spp.) og liksom hos disse er det tydelig forskjell på kjønnene i utseende. Hannen er mindre, mer kontrastrikt tegnet og har en fold i forvingen ved framkanten. Forvingen er bred, omtrent rektangulær, med et noe utstikkende forhjørne. Grunnfargen er gulbrun, med et brunt årenett. Ved roten er det en liten, mørk flekk, midt i vingen et bredt, mørkbrunt, skrått tverrbånd som er bredt ved bakkanten, ganske smalt ved forkanten. Nær vingespissen er det en stor, krummet, kileformet brun flekk som når nesten ned til bakkanten. Bakvingen er lyst gråbrun.

## Levevis
Arten lever på ulike løvtrær der de spinner sammen blader med silke. De voksne sommerfuglene flyr i juni-august.

## Utbredelse
Arten er utbredt over det meste av Europa, bortsett fra Frankrike. I Norge er den mest i eikeskoger langs sørkysten.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/archips_crataegana.html
* *Archips crataegana* på UK Moths: https://web.archive.org/web/20111016134436/http://ukmoths.org.uk/show.php?bf=979

## Eksterne lenker
*
Tour of Marmara

**Tour of Marmara** er et etapperitt som arrangeres Tyrkia på høsten. Sykkelrittet har kategori 2.2 og har plass i Europatouren i landeveissykling i 2011. Rittet ble for første gang arrangert i 2010 sammen med Tour of Alanya.

## Sammenlagtvinnere

2011:  Ali Riza Tanriverdi
2010:  Kemal Küçükbay
Namdalens Folkeblad

***Namdalens Folkeblad*** var en norsk avis som ble utgitt i Namsos og senere Rørvik 1899–1934 og 1934–1963. 

Avisen var en videreføring av tidsskriftet *Gjallarhorn*. Avisen presenterte seg fra 1899 til 1926 som «avholds-, nyheds- og avertissementsblad; et underholdningsblad for hjemmet» og var forbundet med avholdsbevegelsen.

I slutten av 1920-årene kom avisen i økonomiske vansker. Høsten 1931 ble avisen med forlagsrett og trykkeri solgt til partiet Høyre, som ikke hadde hatt noe organ i Namsos siden *[[Namdalen (avis)|Namdalens Blad]]* orienterte seg mot Bondepartiet. Reidar Stavseth ble ansatt som redaktør, og Haakon Storøy som redaksjonssekretær. Avisen gikk fra to til tre ukentlige utgivelser, men slet fortsatt økonomisk, og Stavseth drev den en tid for egen regning.

Sommeren 1934 sørget Stavseth for å flytte *Namdalens Folkeblad* til Rørvik. Heretter var den lokalavis for Ytre Namdalen og hadde ingen partipolitisk tilknytning. Avisen hadde fra før en sterk posisjon på kysten. Bjarne Wennevik ble ansatt som redaksjonssekretær, og noen måneder senere kjøpte han avisen. Han drev deretter avis, trykkeri og papirforretning på Rørvik. Avisen ble stanset under okkupasjonen. Wennevik ble arrestert før jul i 1944, da Rinnanbanden aksjonerte mot motstandsgrupper i Vikna. Han satt fengslet på Falstad frem til frigjøringen.

Ved frigjøringen gjenopptok Wennevik avisdriften. I 1964 solgte Wennevik avisen til *[[Nordtrønderen og Namdalen]]*, som den gikk inn i.

## Ansvarlige redaktører
*Ludvig Larssen 1899–1926
*Peder Rønning (konstituert) 1926
*L.S. Underdal 1926–1931
*Reidar Stavseth 1931–1934
*Bjarne Wennevik 1934–1942 og 1945–1948
*Bjarne Wennevik og Wilhelm Hegseth 1948–1952
*Bjarne Wennevik og Einar Nesje 1952–1955
*Einar Nesje 1955–1957
*Gunnar Solum (konstituert) 1957
*Bjarne Kjønstad 1957–1958
*Bjarne Kjønstad og Einar Nesje 1958–1959
*Einar Nesje 1959–1963

## Referanser
Rebell

En **rebell** er en som er i opprør, eller mer generelt en som motsetter seg autoritet eller kontroll. Rebell kan også referere til:

*  ''Rebell'' (magasin), Rød Ungdoms eksterne magasin, tidligere kjent som *Ungsosialisten*, *Røde Garde* og *Rute 80*
Lyckohjulet eller Var ska jag hänga min hatt i natt

**Lyckohjulet, eller Var ska jag hänga min hatt i natt?** var et kroshow med Östen Warnerbring, Cornelis Vreeswijk og Ernst-Hugo Järegård som ble spilt på gamle Hamburger Börs i Stockholm i 1971. *Lyckohjulet* var forøvrig det aller siste showet som ble spilt på Hamburger Börs innen kroen ble stengt.

Showet ble også spilt inn for TV og ble sendt første gang i 1971.

## Eksterne lenker
* SVT.se
Alvar Kraft

**Alvar Kraft**, født **Karl Alvar Fredrik Kraft** (født 19. september 1901, død 28. september 1959) var en svensk musiker og komponist.

Kraft begynte som kapellmester på Mosebacke i 1924, og var i flere år kapellmester på Södra teatern. I 1933 gifte han sig med skuespilleren Bullan Weijden. Kraft skrev blant annet en mengde av Edvard Perssons mest kjente sanger .

## Filmografi
* 1941 – *[[Soliga Solberg]]*
* 1940 – *[[En sjöman till häst]]*

## Filmmusik
* 1956 – *[[Krut och kärlek]]*
* 1948 – *[[Vart hjärta har sin saga]]* 
* 1947 – *[[Jens Månsson i Amerika]]* 
* 1946 – *[[Klockorna i Gamla Sta'n]]*
* 1945 – *[[Den glade skräddaren]]*
* 1944 – *[[När seklet var ungt|När seklet var ungt (1944)]]*
* 1943 – *[[Livet på landet|Livet på landet (1943)]]*
* 1942 – *[[Stinsen på Lyckås]]*
* 1942 – *[[Sol över Klara]]*
* 1941 – *[[Soliga Solberg]]* 
* 1940 – *[[En sjöman till häst]]*
* 1940 – *[[Blyge Anton]]*

## Referanser


## Eksterne lenker
* 
*
Askevikler

**Askevikler** (*Pseudargyrotoza conwagana*) er en sommerfugl som tilhører familien viklere (Tortricidae). 

## Utseende
En ganske liten (vingespenn 11-15 millimeter), gul, brokete vikler. Den hører til de mer fargerike av viklerne. Forvingens grunnfarge er gul, den ytre delen ofte mest mørkt brunlig, og det er en påfallende, lysgul flekk ved bakkanten. I vingens ytre del er det gjerne spredte, sølvfargede flekker. Bakvingen er nokså smal og mørkt gråbrun.

## Levevis
Larvene lever på ask (*Fraxinus*) og liguster (*Ligustrum*). De voksne sommerfuglene flyr i mai-juli.

## Utbredelse
Arten er utbredt i Europa, bortsett fra lengst i nord. I Norge følger den omtrent askens utbredelse.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pseudargyrotoza_conwagana.html
* *Pseudargyrotoza conwagana* på UK Moths: https://web.archive.org/web/20111016181821/http://ukmoths.org.uk/show.php?bf=1011
## Eksterne lenker
*
Carl Ystrøm

**Carl Theodor Ystrøm** (født 26. april 1890, død 24. mars 1930) var en norsk lokalavisredaktør.

Foreldrene var tapetserer Carl Wilhelm Ystrøm (f. 24. mai 1867) fra Halden og hustru Thea Pauline Ystrøm (f. 10. september 1863) fra Modum. Carl var den eldste av sju søsken; Anna Karoline (f. 6. november 1891), Alfred Benjamin (f. 12. juli 1893), Inga Christiane (f. 27. februar 1895), Rakel Dorthea (f. 22. august 1897), Josef Nathanael (f. 15. mars 1899), Hans (f. 15. juni 1900) og Abraham (f.09.09. 1903). Han startet som ekspeditør i *Aftenposten*. I 1919 ble han disponent i A/S Pressebureauet.

I 1912 kjøpte han tomt på Nordre Hellerud oppe på Bekkelagshøgda og var blant de første utflytterne fra Kristiania som bygde seg hus der. Han var styremedlem og formann i Nordre Hellerud Vel, og fra 1921 i Bekkelagshøgda Vel. Han var også i en periode formann i Nordstrand sogns biavlsforening. 

Ystrøms pågåenhet kjente ingen grenser om det var noe han var opptatt av. Mottoet lød: «Den som ikke krever noe, får ingen ting». Engasjementet gjorde ham til en profilert person på Nordstrand. I 1925 startet han *[[Nordstrands Avis]]*, og ble selv avisens første redaktør og utgiver.

I 1925 ble Ystrøm oppfordret til å stille som kandidat ved kommunevalget, noe han bestemt avslo. Ystrøm ville ikke plasseres i noen politisk bås, og som undertittel til Nordstrands Avis hadde han tilføyd: «Upolitisk Avis for Nordstrand Sogn». Ystrøm var dessuten knyttet til fellesmisjonen Berøa, og var blant dem som loste menigheten i baptistisk retning.

Carl Ystrøm hadde i en årrekke problemer med nyrene. På nyåret i 1930 ble sykdommen mer ondartet. Mandag 17. mars 1930 ble han innlagt på Aker sykehus. Her døde han knapt ti dager senere, kl. 03,30 om morgenen, torsdag 27. mars 1930. Ved sin død var han også medlem av skolestyret og medlem av likningsnemnda. Videre var han medlem av hovedstyret for Norsk søndagsskoleunion og styremedlem i misjonsalliansen.

## Litteratur
* Redaktør Ystrøm død. *Nordstrands Avis*. Nr. 13. Fredag 28. mars 1930, s. 1.

## Eksterne lenker
* Menigheten Berøa.
Michael Weiße

**Michael Weiße** (født i 1488 i Neiße i Hertugdømmet Neiße, død 19. mars 1534 i Landskron i Böhmen) var en evangelisk teolog og salmedikter.

## Liv
Weiße begynte å studere i 1504 i Krakau, og gikk i 1510 i kloster i Breslau og ble fransikakanerbroder. Han forlot klosteret i 1518, og slo seg deretter sammen med De böhmiske brødre i Litomyšl. I 1522 ble han sammen med Johann Horn flere ganger sendt av menigheten til  Martin Luther for å samtale om brødrenes trosbekjennesles med ham. Senere ble Weiße predikant for «Deutschen Gemeinde Gottes und Christlicher Bruderschaft» i Landskron, hvor han angivelig ble forgiftet og døde.

Hans kirkemusikalske arbeid fikk stort gjennomslag. I 1531 gav han ut *New Gesengbuchlen* med 157 tyske salmer. 137 salmer var selvdiktede eller omarbeidet av ham og de fleste melodiene stammet fra den tsjekkiske tradisjonen som kom med De bøhmiske brødre. Denne første tyskspråklige salmebok i den bømiske brødremenigheten har flere ganger blitt trykket på nytt, og har hatt stor påvirkning på videre salmetradisjon. Weißes egen diktning har også blitt bevart og blir fremdeles brukt. I *[[Evangelisches Gesangbuch|Evangelischen Gesangbuch (EG)]]* er det med ni salmer av han, og i *[[Norsk Salmebok]]* har han med en salme.

## Skrifter
* *Gesangbuch der Böhmischen Brüder 1531.* I opptrykk utgitt av Konrad Ameln. Kassel, Basel 1957. (Faksimile av førstetrykket *Ein New Geseng buchlen.* Jungbunzlau 1531, DKL 153102, VD 16 XL 8.)

## Referanser


## Litteratur
* Ferdinand Hrejsa: *Dějiny křesťanství v Československu.* Husova, Praha 1950.
* S. Fornagon. *Michael Weiße.* Jahrbuch für Schlesische Kirche und Kirchengeschichte. NF 33, 1954, S. 34–44.
* Walther Killy: *Literaturlexikon: Autoren und Werke deutscher Sprache.* 15 Bind. Bertelsmann, Gütersloh, München 1988–1991. CD-ROM: Berlin 1998, ISBN 3-932544-13-7.
* Andreas Marti: *Weiße, Michael.* i *Religion in Geschichte und Gegenwart.* Bind 8. 4. opplag. 2005, Sp. 1379.
* 
* 

## Eksterne lenker
*
Spraglet bjellevikler

**Spraglet bjellevikler** (*Archips xylosteana*) er en sommerfugl som tilhører familien viklere (Tortricidae). 

## Utseende
En middelsstor til stor (vingespenn 15-23 millimeter), rødbrun vikler. Den er jevntover mer kontrastrikt tegnet enn de andre *[[Archips]]*-artene, og forvingen har ikke noe nettmønster over den lysbrune grunnfargen. Forvingen er bred og omtrent rektangulær, med markert, rettvinklet, men ikke noe særlig utstikkende, forhjørne. Grunnfargen er gulbrun til rødbrun. Ved roten er det en skrå, stavformet, mørk flekk, midt i vingen et skrått, bredt, rødbrunt tverrbånd som er mer enn dobbelt så bredt ved bakkanten som ved framkanten, nær vingespissen en kileformet, mørkbrun flekk som når nesten bak til bakkanten, og i vingespissen en liten, trekantet, svart flekk. Bakvingen er lyst gråbrun.

## Levevis

Denne arten lever i løvskog og hager, og larvene kan leve på mange ulike løvtrær og busker, der de spinner sammen blader. De voksne sommerfuglene flyr fra rett før solnedgang og utover natten i juli-august.

## Utbredelse
Arten er utbredt over det meste av Europa, og i det nordlige Asia. I Norge er den utbredt i Sør-Norge.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/archips_xylosteana.html
* *Archips xylosteana* på UK Moths: https://web.archive.org/web/20111016182651/http://ukmoths.org.uk/show.php?bf=980
## Eksterne lenker
*
Kaurava

**Kaurava** (devanagari: कौरव) er et sanskritord som betyr «etterfølger av Kuru», en legendarisk konge som omtales i det indiske eposet Mahābhārata. Ordet brukes i Mahābhārata både i den videste betydning om alle Kurus etterkommere, og i snevrere forstand om den eldre linje av kong Kurus etterkommere; de hundre demonaktige sønnene til Dhritarashtra. Disse hundre brødrene havner i krig med sine fettere pandavaene; en krig som skildres i bok 6-10 av Mahabharata: Kurukshetrakrigen.
Piet de Jong

**Petrus Jozef Sietze «Piet» de Jong** (1915–2016) var en nederlandsk politiker. Fra 5. april 1967 til 6. juli 1971 var han statsminister i Nederland. Tidligere i karrieren var han også forsvarsminister (1963–1967) og statssekretær i forsvarsdepartementet (1959–1963).

## Referanser


## Eksterne lenker
* 
* P.J.S. (Piet) de Jong Biografi hos Parlament & Politik
Nyttelast

**Nyttelast** er den belastningen en konstruksjon kan bli belastet med etter at konstruksjonens egenlast er trukket fra. Netto lasteevne for et transportmiddel, last som kan tas med i tillegg til egenlast, fører (besetning) og nødvendig utstyr. F.eks. vekten fra passasjerer og lasten på et kjøretøy. 

## Se også
* Egenlast
* Transportarbeid
Kari Borg Mannsåker

**Kari Borg Mannsåker** (1922–1998) var en norsk programleder og programskaper i NRK TV og radio. Hun arbeidet i flere avdelinger og lagde en rekke portrettprogrammer i løpet av de 40 år hun var ansatt der.

Mannsåker var utdannet lærer. I 1947 begynte hun ved radioens barne- og ungdomsavdeling, en avdeling som var i ferd med å bygges opp av Lauritz Johnson. Hun var aktivt med i oppbyggingen og lagde flere hørespillserier av kjente barnebøker. Senere overtok hun ansvaret for ungdomsprogrammene. Hun lagde også program for voksne, særlig intervju med kjente personer. Et intervju hun gjorde med Gary Cooper i 1955 fikk store avisoppslag. I 1959 gikk hun over til fjernsynsavdelingen, først til Underholdningsavdelingen og senere til Opplysningsavdelingen, der hun ble redaksjonssekretær i 1973. Hun var opptatt av litteratur og sentrale samfunnsspørsmål i sine intervjuer. Hun var programleder for spørreprogrammet *[[På ære og samvittighet (TV-program)|På ære og samvittighet]]* og kunstprogrammet *[[Atelier Marienlyst]]*. Hun gikk av med pensjonen i 1989.

Mannsåker var medlem av foreningen for Nordens styre, Voksenopplæringsrådet og den Norske nasjonalkomisjonen for UNESCO. Hun skrev flere artikler om kvinnesak, mediespørsmål og andre aktuelle temaer. Hennes favorittdikter var Karin Boye, som hun ofte siterte.

Hun ble i 1949 gift med dr. philos. Jørund Mannsåker.

## Referanser
Australia under Sommer-OL 2008

**Australia under Sommer-OL 2008**. 432 sportsutøvere fra Australia deltok i 31 grener under Sommer-OL 2008 i Beijing. Australia ble sjette beste nasjon med fjorten gull-, femten sølv- og sytten bronsemedaljer. Roeren James Tomkins var landets flaggbærer under åpningsseremonien.

## Medaljer

## Medaljevinnerne

## Kilder
* Resultater og profilside  på sports-reference.com
Jan Masaryk

**Jan Masaryk** (1886–1948) var en tsjekkoslovakisk politiker og landets utenriksminister. Han ble funnet død under et toalettvindu på det tsjekkoslovakiske utenriksdepartementets bygning 10. mars 1948. Omstendigheteene rundt hans død er uklare, men det antas at han ble myrdet fordi han motsatte seg det kommunistiske Prahakuppet. Den offisielle begrunnelsen for hans død, var at han hadde begått selvmord.

Jan Masaryk var sønn av Tsjekkoslovakias grunnlegger og første president, Tomáš Garrigue Masaryk.

## Referanser
Sem Idrettsforening

**Sem Idrettsforening** (stiftet 14. februar 1921) har tilhold på Sem i Tønsberg kommune. Rekruttering skjer i hovedsak fra nærområdet.  

Foreningen eier et stadion for fotball (naturgress) og friidrett (kunstdekke), en 7er kunstgressbane for fotball og et klubbhus med samlingslokale og fire garderober. 

Turn- og håndballgruppa i foreningen benytter i hovedsak Semsbyhallen, som eies av Tønsberg kommune. 

## Historikk
Oppstarten av Sem Idrettsforening var del av utviklingen av stasjonsbyen Sem (Semsbyen). Med jernbane (del av Vestfoldbanen) og egen togstasjon på plass fra 1881, fulgte økt virksomhet på flere områder. Flere mennesker bosatte seg her, og blant disse var noen som hadde drevet idrett i organiserte former. 

En forløper for Sem Idrettsforening ble stiftet 25. september 1907 under navnet Sems ski- og fotboldlag. I spissen for satsingen sto innflytterne E. G. Fasting, bestyrer på en nyoppstartet tønnefabrikk, og Anders Hem, en innflytter fra Tønsberg, som kom til Sem som 21-åring i 1906. Mangel på idrettsplass var en av grunnene til at foreningen gikk i oppløsning i 1912.

I 1917 så Sportsklubben Sleip dagens lys, med Eugen E. Ljungren som formann. Denne klubben hadde også som formål å drive med fotball og ski, men fikk ikke lang varighet.

I tiden som fulgte ble det av og til arrangert private fotballkamper og skirenn. I etterkant av et skirenn i Ryghsbakken, samlet seg, ifølge stiftelsesreferatet, en gruppe på 50-60 menn seg i samlingslokalet Sæheim, og og stiftet Sem Idrettsforening. Initiativtager var Anders Hem, og han ble enstemmig valgt til foreningens første formann. Foreningens formål var "å drive ski og fotballsport med muligens friidræt og turning", mens lagets mål var "at drive idræt, samt vække interesse for idrætsaken".

Det var på denne tiden kun menn som kunne opptas som medlemmer.

## Eksterne lenker
* 
* Sem IF Fotball (klubboppføring hos Norges Fotballforbund)
Egenlast

**Egenlast**, tidligere kalt: **[[egenvekt]]**, den lasten en konstruksjon har av seg selv uten nyttelasten (vekten uten noe belastning). F.eks. et kjøretøy uten last eller passasjerer.

## Se også
* Nyttelast
* Transportarbeid
Barend Biesheuvel

**Barend Willem Biesheuvel** (født 5. april 1920, død 29. april 2001) var en nederlandsk politiker. Han var statsminister i Nederland fra 6. juli 1971 til 11. mai 1973.

## Referanser


## Eksterne lenker
* 
*
Joop den Uyl

**Johannes Marten den Uijl**, kjent som **Joop den Uyl** (født 9. august 1919, død 24. desember 1987) var en nederlandsk politiker i det nederlandske arbeiderpartiet (PvdA). Han var statsminister i Nederland fra 11. mai 1973 til 19. desember 1977.

## Referanser
Christian Larssen

**Christian Larssen** (født 18. mai 1943 i Trondheim) er en norsk journalist, redaktør og forfatter. 

Han har arbeidet som journalist i *[[Arbeider-Avisa]]* (1966–1976), *[[Nidaros (avis)|Nidaros]]* (1987–1990), der han i 1989-1990 også var ansvarlig redaktør og *Adresseavisen* (1990–2008). Han har også være medlem av Trondheim bystyre, for Bylista 1988-1990. Han har forfattet flere jubileumsbøker.

Larssen er i dag medlem av redaksjonen i *[[Friheten]]* hvor han skriver under vignetten «Siden sist» (2010).

## Bibliografi
* *Trondheim Handel og kontor 100 år*, Trondheim Handels- og kontorfunksjonærers forening (1979)
* *Mursvennenes fagforening 90 år, 1893-1983*, Foreningen (1983)
* *Trondheim faglige samorganisasjon 75 år*, Samorganisasjonen (1986)
* *Trondheim sett fra luften*, Ernst G. Mortensens forlag (1986)
* *Snekker- og tømmermennenes forening i Trondheim 100 år*, Foreningen (1988)
* *Trøndelag krets av Norsk postforbund 100 år*, Kretsen (1997)
* *LO i Trondheim 90 år*, LO i Trondheim (2000)
* *Det er en livsbetingelse for meg*, Foreningen (2004)
* *Samhold vår styrke*: Handel og kontor i Trondheim 125 år'', Foreningen (2004)

## Referanser
Dries van Agt

**Andreas Antonius Maria «Dries» van Agt** (1931–2024) var en nederlandsk politiker i partiet CDA. Han var statsminister i Nederland fra 19. desember 1977 til 4. november 1982.

## Referanser


## Eksterne lenker
* Dries van Agt Biografi hos Parlament & Politik
AREX

**AREX** er en sørkoreansk jernbanelinje som går fra Seoul stasjon i Seoul til Incheon internasjonale lufthavn og Gimpo internasjonale lufthavn. Første del av jernbaneforbindelsen åpnet 23. mars 2007, mens den siste delen av forbindelsen fra Gimpo til Seoul sentrum åpnet 29. desember 2010. Strekningen blir da på tilsammen 61,7 km. Linja opereres av Korail Airport Railroad, der Korail er største aksjonær med en eierandel på 88,8 prosent. Byggearbeidene startet i 2001. I 2008 fraktet togene på linja 16.000 personer i gjennomsnitt hver dag, eller bare vel 7 prosent av de planlagte 230.000. En forventer økt bruk når linja forlenges til Seoul sentrum. En videre forlengelse til Seouls undergrunnsbane linje 9 og Gangnamdistriktet i Seoul forventes åpnet i 2011.

## Eksterne lenker
* 
*  AREX